Mopesaleme o ile a ngola a re: “[Jehova] a ke ke a lula a fumana molato ka ho sa feleng.” (Pes. 103:9) Kahoo, ha rea lokela ho nahana hore Molimo a ke ke a hlola a tšepa motho ea kileng a etsa phoso e tebileng. Ricardo ea ileng a tlosoa boholong ka mor’a ho sebeletsa ka lilemo tse ngata, o re: “Ke ile ka utloa bohloko haholo ka lebaka la liphoso tsa ka. Ke ile ka qeta nako e telele ke ikutloa ke sa tšoanelehe ’me seo se ne se ntšitisa hore ke boele ke sebeletse ke le moholo. Ke ne ke sa nahane hore batho ba ka boela ba ntšepa. Empa kaha ke thabela ho thusa ba bang, ke ile ka khanna lithuto tsa Bibele, ka khothatsa barab’abo rōna Holong ea ’Muso le ho sebetsa le bona tšebeletsong ea tšimo. Seo se ile sa nthusa hore ke boele ke itšepe, ’me hona joale ke boetse ke sebeletsa ke le moholo.”